Document ID: /roh_data/filtered/swiss_laws_in_ROHinterleaved.jsonl.gz/24289

This text was translated from EN into Rumantsch Grischun.

The director of proceedings shall examine whether:a. the indictment and the files have been presented in the proper manner;b. the procedural requirements are fulfilled;c. there are any procedural impediments. If it is determined in this examination or later in the proceedings that a judgment cannot be issued at this time, the court shall suspend the proceedings. If required, it shall return the indictment to the public prosecutor for amendment or correction. The court shall decide whether a suspended case remains pending before it. If it is permanently impossible to issue a judgment, the court shall abandon the proceedings after granting the parties and other third parties adversely affected by abandonment the right to a fair hearing. Article 320 applies mutatis mutandis. If the proceedings are only abandoned in relation to specific charges on the indictment abandoned, the abandonment order may be issued with the judgment.

La direcziun da la procedura examinescha, sche:a. l’accusaziun e las actas èn vegnidas elavuradas confurm a l’urden;b. las premissas da process èn ademplidas;c. i èn avant maun impediments da la procedura. Sch’i resulta da questa examinaziun u pli tard durant la procedura ch’ina sentenzia na po anc betg vegnir decretada, suspenda la dretgira la procedura. Sche necessari, refusescha la dretgira l’accusaziun per mauns da la procura publica per la cumplettar u rectifitgar. La dretgira decida, sch’in cas suspendì resta pendent davant ella. Sch’ina sentenzia na po definitivamain betg vegnir decretada, metta la dretgira ad acta la procedura suenter ch’ella ha concedì l’attenziun giuridica a las partidas ed ad ulteriuras terzas persunas ch’èn engrevgiadas tras quai. L’artitgel 320 è applitgabel confurm al senn. Sche la procedura duai vegnir messa ad acta mo en singuls puncts d’accusaziun, po questa decisiun vegnir decretada ensemen cun la sentenzia.